
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE

Privind actualizarea Devizului General pentru obiectivul de investitii 

,,Reabilitare Podul Ștefan cel Mare”
Motivul emiterii proiectului de hotărâre
1. Descrierea situației actuale

Direcţia Edilitară are cuprins în programul de investiţii pe anul 2017 obiectivul de investiţii ,,Reabilitare Podul Ștefan cel Mare”.


Podul Ştefan cel Mare este amplasat peste canalul Bega, pe bulevardul General Dragalina în municipiului Timişoara. 

Podul a fost construit în anul 1938 şi se află în exploatare de 76 de ani, depăşind cu mult durata de exploatare pentru care a fost proiectat. Este un pod dalat din beton armat în cadru cu console, având o lungime totală de 50,0 m, cu deschidere centrală de 30,00m peste râul Bega, şi două console laterale egale de 10,00m lungime fiecare, rezemate pe terasamentele din malurile râului.

În urma expertizei tehnice s-a constatat: starea necorespunzătoare a elementelor de rezistenţă care susţin calea, a infrastructurii şi a aparatelor de reazem; degradări ale malurilor şi modificări de albie; degradări în zona carosabilă şi trotuare.


2. Schimbări preconizate și rezultate așteptate


Municipiul Timişoara beneficiază de finanţare prin Programul National de Dezvoltare Locală 2017-2020 pentru obiectivul de investiţii  ,,Reabilitare Podul Ștefan cel Mare”, cu valoare alocată de la bugetul de stat de 7.562.808,61lei.

Municipiul Timişoara a achiziţionat în cursul anului 2014 Studiul de Fezabilitate pentru ,,Reabilitare Podul Ștefan cel Mare”, întocmit de S.C. POD PROIECT S.R.L., Iași conform contractului de proiectare nr. 202/19.08.2014. 


Prin HCL nr.346/31.07.2015 a fost aprobat acest Studiu de Fezabilitate.

Având în vedere că Studiul de fezabilitate a fost întocmit în anul 2014, s-a solicitat actualizarea Devizului General, ţinând cont de modificarea cotei de TVA, de obținerea tuturor avizelor solicitate prin Certificatul de Urbanism și de valoarea contractului de servicii de asistență tehnică prin diriginți de șantier.

Totodată, obiectivul de investiţii menționat fiind inclus pe lista PNDL 2017-2020, sursa de finanţare va fi atât de la bugetul de stat cât şi de la bugetul local.

Faţă de cele arătate mai sus, în vederea încheierii contractului de finanţare, este necesară adoptarea unei noi hotărâri de consiliu local pentru aprobarea actualizării Devizului General aferent obiectivului de investiţii ,,Reabilitare Podul Ștefan cel Mare”.


3. Concluzii        

Prin urmare, în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare proiectul de hotărâre privind actualizarea Devizului General pentru obiectivul de investiţii ,,Reabilitare Podul Ștefan cel Mare”.

Prin urmare consider oportună promovarea Proiectului de hotărâre privind actualizarea Devizului General aferent proiectului ,,Reabilitare Podul Ștefan cel Mare”, şi în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare Consiliului Local al Municipiului Timişoara proiectul de hotărâre mai sus menționat
                      PRIMAR

                              DIRECTOR DIRECŢIA EDILITARĂ
                  

                NICOLAE ROBU
                                                           CHIŞ CULIŢĂ





                                                                                                                                                        


Cod FO53-03,Ver.2 
